یووسف بەگی ئیمامی
یووسف بەگی ئیمامی شاعیرێک بووە لە تیرەی ئیمامیی جاف کە لە کاتی میرایەتی محەممەد پاشای کوڕی کەیخەسرەو بەگدا ژیاوە و بە شێوەزاری ھەورامی شیعری وتووە.

ژیان 
سەبارەت بەم کەساییەتەوە، بۆ یەکەم جار عەلائەدین سەججادی لە کتێبی «مێژووی ئەدەبی کوردی»دا ناوی لێ بردووە و لە ڕیزی شاعیرە نەناسراوەکاندا ناوی لێ دەبات. بۆ دووەم جاریش پیرەمێرد، لە ڕۆژنامەی ژیندا ناوی دەبات و ھۆنراوەیێکی کە بە ھەورامی وتراوە بە کوردیی ناوەندی وەڕی دەگێڕێت. دیوانی ھۆنراوەکانی لە ساڵی ٢٠٠٩ لەلایەن حەکیم مەلا ساڵح لە چاپ درا. زۆربەی ھۆنراوەکانی لە بابەتی خواناسی و دین و ئایینە.

نموونەی شیعرەکانی 
سەبارەت بەم ھۆنراوەیە: ڕۆژێک پڵنگێک چیادا برای یووسف بەگ دەیکوژێت، یووسف بەگ کە پیاوێکی بەجەرگ بووە دەچێت بۆ کێو و لەوێ پڵنگەکە دەکوژێت و ئەم شیعرە دەڵێت. لە ساڵی ١٩٥٥دا، پیرەمێرد لە ژمارەی ١٣٠٢ی ڕۆژنامەی ژیندا دوای گۆڕین بۆ سەر شێوەزاری سلێمانی بڵاوی دەکاتەوە.

سەرچاوەکان 
 مەلا ساڵح، حەکیم دیوانی یوسف بەگی ئیمامی چاپەمەنی و ئۆفسێتی پەیڤ، ساڵی ٢٠٠٩، ١٤١ پەڕە. (پەڕەی ٣-١٠)
 ئاشنا، ئومێد. پیرەمێرد و پێداچوونەوەیەکی نوێی ژیان و بەرھەمەکانی. ھەولێر: دەزگای چاپ و بڵاوکردنەوەی ئاراس، ٢٠٠١. ٤٤٨ پەڕە (بەرگی دووھەم، پەڕەی ٢٣٥-٢٣٧)
 ھیدایەتی، فەرزانە. «کورتەیێک سەبارەت بە یووسف بەگی ئیمامی» (فارسی). دەنگی بانەوڕێ، بنکەی ھەواڵدەری شاری بانەوڕێ. ئارشیوکراو لە وتاری ڕەسەن  لە ٢٨ی ئایاری ٢٠١٥. پێداچوونەوە لە در ٢٦ی تشرینی یەکەم ٢٠١٥.

شاعیرانی کورد
شاعیران بە زمانی کوردی
شاعیرەکانی کوردیی گۆرانی
شاعیرە کوردەکانی ڕۆژھەڵاتی کوردستان
کوردەکانی ڕۆژھەڵاتی کوردستان
موسڵمانانی کورد
موسڵمانانی ئێرانی
شاعیرانی عێراقی بە زمانی کوردی